stanford-oval/wikipedia huggingface dataset:
Trypticon

| Trypticon |
| --- | --- |
Ensiesiintyminen:  The Transformers (1986)
Henkilötiedot
Koko nimi:  Trypticon
Asema:  taisteluasema
Ryhmäsidokset:  Decepticonit
Sukupuoli:  Mies
Muuntautumismuodot:  kaupunki/taisteluasema avaruusasema
Näyttelijä(t):  Brad Garrett (1986–1987) Fred Tatasciore (2010)
Trypticon on fiktiivinen hahmo Transformers-universumissa, joka kuuluu pahoihin Decepticoneihin.
The Transformers

Alkuperäisessä The Transformers-sarjassa Trypticon on valtava taisteluasemaksi muuntautuva Decepticon, joka taisteluasemamuodossaan toimii myös Decepticonien Maan tukikohtana. Trypticon tuhosi Autobottien Arkki-aluksen hylyn ja sen keskustietokoneen, Teletraan 1:n.
War for Cybertron

Transformers: War for Cybertron -konsolipelissä Trypticon on Decepticonien avaruusasema. Kun Autobotit yrittivät Cybertronin ytimen sammuttua lähteä kotiplaneetaltaan, Megatron jätti Trypticonin varmistamaan, että kaikki Autobotit tuhoutuvat. Jetfire, Air Raid ja Silverbolt estivät Trypticonin aikeet ja pudottivat hänet alas. Iaconissa Optimus Prime, Bumblebee ja Ironhide nujersivat hänet pudottamalla hänet energonaltaaseen.
Aiheesta muualla

Lisätietoa Trypticonista TFWIKI.Netissä, Transformers-aiheisesta wikiassa
Transformers
USS Clark (FFG-11)

| USS Clark |
| --- | --- |


Aluksen vaiheet
Rakentaja:  Bath Iron Works, Bath, Maine
Kölinlasku:  17. heinäkuuta 1978
Laskettu vesille:  24. maaliskuuta 1979
Palveluskäyttöön:  9. toukokuuta 1980
Poistui palveluskäytöstä:  15. maaliskuuta 2000
Tekniset tiedot
Uppouma:  4 200 t (kuormattu)
Pituus:  136 m
Leveys:  14 m
Syväys:  6,7 m
Koneteho:  2 × GE LM2500-30 -kaasuturbiinia 41 000 shp
Nopeus:  yli 29 solmua
Miehistöä:  15 upseeria ja 190 miehistönjäsentä
Aseistus
Aseistus:  1 × OTO Melara Mk 75 76 mm/62 2 × 324 mm Mk32 SVTT -torpedoputkea 1 × Phalanx CIWS 4 × .50" konekivääriä  1 × Mk13 Mod 4 GMLS (Boeing Harpoon ja RIM-67 Standard SM-1MR) 1 × Kaman SH-2F LAMPS I
USS Clark (runkonumero FFG-11) oli Yhdysvaltain laivaston Oliver Hazard Perry -luokan ohjusfregatti.
Valmistus

Alus tilattiin Bathista Mainesta Bath Iron Works Corporationilta, missä köli laskettiin 17. heinäkuuta 1978. Alus laskettiin vesille 24. maaliskuuta 1979 kumminaan amiraali Joseph James Clarkin leski Olga Clark ja otettiin palvelukseen 9. toukokuuta 1980 ensimmäisenä päällikkönään William E. Kelley.
Palvelus

Palvelukseenotettaessa alus liitettiin Yhdysvaltain Atlantin laivastoon 12. risteilijähävittäjäosaston (engl. Cruiser Destroyer Group 12, CruDesGru 12) 8. hävittäjälaivueeseen (engl. Destroyer Squadron 8). Alus lähti 23. kesäkuuta 1980 Bathista uuteen kotisatamaansa Mayportiin Floridaan, jonne se saapui 1. heinäkuuta. Alus palasi 9. tammikuuta 1981 huollettavaksi Bathiin, mistä se vapautui 9. huhtikuuta. Se aloitti Puerto Ricossa ja St. Croixissa asejärjestelmien kohdistamisen (engl. Weapon Systems Accuracy Trials), joiden päätyttyä 28. huhtikuuta alus osallistui sukellusveneidentorjuntaharjoitus Ocean Ventureen. Harjoituksen aikana alukselta laukaistiin ensi kerran torpedo. Lokakuussa aluksen piti osallistua Readex 1-82 -harjoitukseen, mutta kahden dieselgeneraattorin vaurioituminen esti osallistumisen.
Alus poistettiin palveluksesta 15. maaliskuuta 2000 ja luovutettiin Puolalle, joka liitti sen laivastoonsa nimellä ORP Generał Kazimierz Pułaski runkonumerolla 272.
Tyttö ja kaiku

| Tyttö ja kaiku> Paskutinė atostogų diena |
| --- | --- |

Ohjaaja:  Arūnas Žebriūnas
Käsikirjoittaja:  Arūnas Žebriūnas, A. Tshertshenko, Juri Nagibin
Perustuu:  Juri Nagibinin romaaniin
Säveltäjä:  Algimantas Bražinskas
Kuvaaja:  Jonas Gricius
Leikkaaja:  Lilija Zivienė
Tuotantosuunnittelija:  Algirdas Ničius
Pukusuunnittelija:  Viktorija Bimbaitė
Pääosat:  Lina Braknytė
Valmistustiedot
Valmistusmaa:  Neuvostoliitto
Tuotantoyhtiö:  Lietuvos kino studija
Levittäjä:  Goskino ED Distribution
Ensi-ilta:  1964
Kesto:  67 min
Alkuperäiskieli:  venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Tyttö ja kaiku (liett. Paskutinė atostogų diena, ”Kesäloman viimeinen päivä”, ven. Девочка и эхо, Devotška i eho) on liettualaisen Arūnas Žebriūnasin ohjaama neuvostoliittolainen perhe-elokuva vuodelta 1964. Juri Nagibinin tarinaan perustuva elokuva kertoo 12-vuotiaasta tytöstä Vikasta, joka viettää kesälomansa loppua aurinkoisella ja vuoristoisella rannalla jossakin etelässä ja tutustuu samanikäiseen poikaan, joka vaikuttaa muita älykkäämmältä. Tyttö näyttää pojalle salaisen paikan, jyrkkien rantakallioiden välisen kaikuisan onkalon. Kun isommat pojat kiusaavat, poika kuitenkin jättää tytön yksin ja tyttö pettyy.
Juoni

Vika-tyttö viettää viimeistä kesäloman päivää kalastaja­isoisänsä luona. Isä on tulossa hakemaan, mutta tyttö ei haluaisi lähteä. Aamulla isoisä lähtee veneellä kalaan ja tyttö jää tapansa mukaan vaeltamaan pitkin kallioisia rantoja ja puhumaan ystävilleen, kiville.
Kylän poikajoukko tulee rannalle valitsemaan uutta johtajaansa sukeltamalla maalilla merkittyä rapua vedestä. Johtajaksi haluava vanhin poika pettää kilpailijaansa heittämällä mereen muun kuin merkityn ravun. Vika-tyttö seuraa sivusta, huomaa petoksen ja kertoo siitä pojille.
Pian Vika tapaa yksinäisen pojan Romasin, joka on viettämässä päivää seudulla eikä tunne ketään. Vika vie pojan paikkoihin, joissa kaiku vastaa erilaisiin ääniin. He ystävystyvät, mutta pian poikajengin vanhin kostaa Vikalle rapupaljastuksen piilottamalla Vikan vaatteet kun tämä on uimassa. Uusi ystävä Romas meneekin tilanteessa poikien puolelle eikä puolusta Vikaa. Vika syyttää Romasia pelkuriksi.
Romas haluaa todistaa ettei ole pelkuri. Hän sukeltaa Vikan heittämän merkityn ravun merestä, mutta Vika ei lepy. Vikan isä tulee hakemaan tyttöä, ja Romas katsoo kun tytön isän kuorma-auto häipyy horisonttiin.
Vastaanotto

Tyttö ja kaiku sai tuomariston erikoispalkinnon Locarnon elokuvajuhlilla 1965.
Aiheesta muualla

Tyttö ja kaiku Internet Movie Databasessa (englanniksi)
Tyttö ja kaiku Elonet.
Tunturihaarikko

| Tunturihaarikko |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Kohokkikasvit Caryophyllaceae
Suku::  Haarikot Sagina
Laji::  saginoides
Kaksiosainen nimi
 Sagina saginoides  (L.) H.Karst 
Katso myös
   Tunturihaarikko Wikispeciesissä   Tunturihaarikko Commonsissa 
Infobox OKNimi-testi OK: 
Tunturihaarikko (Sagina saginoides, syn. S. linnaei) on kohokkikasveihin kuuluva, pienikokoinen pohjoisen vuoristoseutujen ja arktisten alueiden kasvi.
Ulkonäkö ja koko

Monivuotinen, löyhästi mätästävä ja rönsytön tunturihaarikko kasvattaa 3–12 senttimetriä korkeat varret. Varret ovat rentoja tai kohenevia, juurehtivia ja kaljuja. Lehdet ovat 10–27 mm pitkiä, rihmamaisia ja pareittain yhdistyvisiä. Valkoiset kukat ovat yksittäin varren päässä. Kukkaperät ovat nuppuvaiheessa nuokkuvia, mutta suoristuvat myöhemmin. Verhiö ja teriö ovat useimmiten viisilehtisiä, nuput ovat pallomaisia. Verholehdet ovat tavallisesti yli 2,5 mm pitkiä. Valkoiset terälehdet ovat jokseenkin verholehtien pituisia. Heteitä on tavallisesti kymmenen kappaletta, joskus vain viisi. Suomessa tunturihaarikko kukkii heinä-elokuussa. Hedelmä on kapean munamainen kota.
Tunturihaarikko risteytyy rentohaarikon (S. procumbens) kanssa. Risteymä tunnetaan nimellä rönsyhaarikko (S. × normaniana).
Levinneisyys

Tunturihaarikon levinneisyysalue pohjoisella pallonpuoliskolla on laaja, mutta hajanainen. Euroopassa lajia esiintyy paikoitellen Pyreneiden niemimaalla, Skotlannissa, Alpeilla, Apenniineilla, Balkanin alueen vuoristoseuduilla, Karpaateilla, Sudeeteilla, Kaukasuksen alueella, Islannissa, Fennoskandian vuoristo- ja tunturiseuduilla sekä Venäjän pohjoisosissa. Afrikassa lajia tavataan Marokossa, Aasiassa paikoin Turkissa, Keski-Aasiassa sekä paikoin Keski- ja Pohjois-Siperiassa. Pohjois-Amerikassa tunturihaarikkoa kasvaa Kalliovuorilla mantereen itäosissa sekä Koillis-Kanadassa. Se on myös levinnyt Grönlantiin. Tunturihaarikko on Suomessa pohjoisimman Lapin kasvi, jota kasvaa  erityisesti Käsivarren suurtuntureilla Enontekiöllä, mutta paikoitellen myös Keski-Lapissa saakka.
Elinympäristö

Tunturihaarikko kasvaa tunturien kosteilla lumenviipymäpaikoilla, valuvesirinteillä, joen- ja puronvarsipensaikoissa. Joskus lajia kasvaa myös tienvarsisoraikoissa ja kyläniityillä.
Aiheesta muualla

Kasviatlas 2022: Tunturihaarikon levinneisyys Suomessa.
Pinkka, Lajintuntemuksen oppimisympäristö: Tunturihaarikko (Sagina saginoides)
Luontoportti: Tunturihaarikko (Sagina saginoides)
ITIS: Sagina saginoides (englanniksi)
United States Department of Agriculture (USDA): Sagina saginoides (englanniksi)
Flora of China: Sagina saginoides (englanniksi)
Reetta Laitinen (kiekonheittäjä)

Reetta Elisabeth Laitinen (s. 4. elokuuta 1981 Juuka) on suomalainen kiekonheittäjä. Hän edustaa Pyhäselän Urheilijoita ja hänen valmentajanaan toimii Pekka Laitinen. Kalevan kisoissa Laitinen on voittanut kiekonheitossa pronssia vuonna 2005.
Tähtenä taivaalla

| ”Tähtenä taivaalla” Dingo |
| --- | --- | --- |

Singlen tiedot
 Julkaistu: 18. toukokuuta 2018
 Kesto: 03.23
 Levy-yhtiö: Magnum Music
Dingon muut singlet
| ”Facebookissa” 2012 | ”Tähtenä taivaalla” 2018 |   |
Tähtenä taivaalla on vuonna 2018 ilmestynyt Dingon single, joka on yhtyeen ensimmäinen uutta musiikkia sisältävä julkaisu kuuteen vuoteen. Kappaleen musiikkivideo kuvattiin Helsingissä Finnvox-studiolla, jossa Dingo levytti jo 1980-luvulla.
Kappaleet

Tähtenä taivaalla
Kokoonpano

Pertti Neumann – laulu
Jonttu Virta – kitara
Pepe Laaksonen – bassokitara
Saska Ketonen – rummut
Leena Peisa – kosketinsoittimet
USS Clarence L. Evans

| USS Clarence L>  Evans |
| --- | --- |


Aluksen vaiheet
Rakentaja:  Dravo Corporation, Wilmington, Delaware
Kölinlasku:  1943
Laskettu vesille:  22. maaliskuuta 1944
Palveluskäyttöön:  25. kesäkuuta 1944
Tekniset tiedot
Uppouma:  1 240 t
Pituus:  93 m
Leveys:  11,2 m
Syväys:  2,7 m
Koneteho:  6 000 shp
Nopeus:  21 solmua
Miehistöä:  15 upseeria ja 201 miehistönjäsentä
Aseistus
Aseistus:  3 × 3" tykkiä 2 × 40 mm ilmatorjuntatykkiä 8 × 20 mm ilmatorjuntatykkiä 3 × 21" (533 mm) torpedoputkea 8 × syvyyspomminheitintä 1 × Hedgehog-sukellusveneentorjuntaheitin 2 × syvyyspommikiskoa
USS Clarence L. Evans (runkonumero DE-113) oli Yhdysvaltain  laivaston Cannon-luokan saattuehävittäjä toisessa maailmansodassa.
Valmistus

Alus tilattiin Wilmingtonista Delawaresta Dravo Corporationilta, missä köli laskettiin 1943. Se laskettiin vesille 22. maaliskuuta 1944 kumminaan rouva E. E. Evans ja otettiin palvelukseen kolme kuukautta myöhemmin 25. kesäkuuta ensimmäisenä päällikkönään komentajakapteeni W. C. Hughes.
Palvelus

Palvelukseen otettaessa alus liitettiin Yhdysvaltain Atlantin laivastoon. Se ilmoittautui 2. syyskuuta Norfolkissa kouluttamaan uusia miehistöjä saattuetehtäviin. Norfolkissa alus osallistui uusien kolmen tuuman ampumatarvikkeiden ja akustisten torpedoiden torjuntalaitteiden testaamiseen. Alus aloitti ensimmäisen viidestä matkastaan New Yorkin ja Glasgow'n, Southamptonin, Plymouthin ja Le Havren välillä. Kukin matka kesti kolmisenkymmentä päivää ja niiden välillä alus oli koulutustehtävissä New Londonissa tai Casco Bayssä.
Alus siirrettiin 29. toukokuuta 1945 Brooklyniin huollettavaksi, mistä se vapautui 22. kesäkuuta. Alus liitettiin Quonset Pointin laivaston lentotukikohtaan pelastusalukseksi lentotukialusten lentomiehistöjenkoulutukseen. Se lähti 17. elokuuta Narragansett Baystä Miamiin, jossa se oli pelastusaluksena 2. lokakuuta saakka, jolloin se lähti Brooklyniin huollettavaksi.
Alus saapui Green Cove Springsiin Floridaan 10. marraskuuta, jossa se sijoitettiin reserviin 29. toukokuuta 1947. Alus lainattiin 29. maaliskuuta 1952 osana avustusohjelmaa (engl. Military Assistance Program) Ranskalle.
Palvelus > Berbere

Ranskan laivastossa alus oli nimellä Berbere runkonumerolla F723, kunnes se poistettiin palveluksesta 1960.
Tuuli (täsmennyssivu)

Tuuli tarkoittaa seuraavia
tuuli, ilmavirtaus
tuuli voi tarkoittaa myös mielialaa
Tuuli, naisen etunimi
Tuuli, oik. Tuuli Oikarinen, laulaja
Sukunimi

Erkki Tuuli (1914–1994), patentti- ja rekisterihallituksen pääjohtaja, kansanedustaja (kok.)
Ilmari Tuuli (1911–1995), suomalainen laivanvarustaja.
Markku Tuuli (1944/1945–1983), suomalainen elokuvakriitikko, toimittaja ja tietokirjailija
Niki Tuuli (s. 1995), suomalainen ratamoottoripyöräilijä
Kulkuvälineitä

ITA Tuuli, Suomen merivoimien ilmatyynyalus
Valmet Tuuli ja Valmet Tuuli II, ilmavoimien koulutuskoneita
Meri-Tuuli, höyrylaiva
Moottoritorpedovene Tuuli, Suomen merivoimien moottoritorpedovene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tuuli”, voi hakea sivunnimihaulla, laajalla sivunnimihaulla tai tekstihaulla.
Tyttö ja helmikorvakoru (elokuva)

| Tyttö ja helmikorvakoru> Girl with a Pearl Earring |
| --- | --- |

Ohjaaja:  Peter Webber
Käsikirjoittaja:  Olivia Hetreed
Perustuu:  Tyttö ja helmikorvakoru -romaaniin
Tuottaja:  Andy Paterson Anand Tucker
Säveltäjä:  Alexandre Desplat
Kuvaaja:  Eduardo Serra
Leikkaaja:  Kate Evans
Tuotantosuunnittelija:  Ben van Os
Pukusuunnittelija:  Dien van Straalen
Pääosat:  Colin Firth Scarlett Johansson
Valmistustiedot
Valmistusmaa:  Luxemburg Yhdistynyt kuningaskunta
Tuotantoyhtiö:  Archer Street Delux Productions UK Film Council
Levittäjä:  UIP-Dunafilm Xfinity Streampix
Ensi-ilta:  2003
Kesto:  95 minuuttia
Alkuperäiskieli:  englanti
Budjetti:  12 000 000 USD
Tuotto:  31 466 789 USD
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Tyttö ja helmikorvakoru on Peter Webberin ohjaama vuonna 2003 ilmestynyt historiallinen draamaelokuva, joka perustuu Tracy Chevalierin samannimiseen romaaniin. Elokuvan pääosissa ovat Scarlett Johansson ja Colin Firth. Se kertoo taidemaalari Jan Vermeeristä ja tämän kuvitteellisesta suhteesta tyttöön, joka esiintyy taiteilijan kuuluisimmassa maalauksessa Turbaanipäinen tyttö.
Rooleissa

| 0 | 1 | 2 |
| --- | --- | --- |
|  Scarlett Johansson  | … |  Griet       |
|  Colin Firth  | … |  Johannes Vermeer   |
|  Tom Wilkinson  | … |  Piet Van Ruijven      |
|  Judy Parfitt  | … |  Maria Thins     |
|  Cillian Murphy  | … |  Pieter       |
|  Essie Davis  | … |  Catharina Vermeer     |
Arvioita

Turun Sanomien Tapani Maskulan mukaan Tyttö ja helmikorvakoru hipoo täydellisyyttä visuaalisuudessaan. Filmin roolihahmot eivät hänestä ole yhtä onnistuneita, varsinkaan Grietin alistuneet poseeraukset eivät vastaa alkuperäismaalauksessa aistittavaa viatonta arkuutta. Maskulasta tarina olisi kannattanut kertoa pikemminkin Vermeerin kuin Grietin näkökulmasta.
Aiheesta muualla

Siik, Johanna: Girl With A Pearl Earring – Maalaus kohtaa elokuvan Film-O-Holic.com.  21.10.2004. Viitattu 31.3.2021.
Tunzelmann, Alex von: Girl with a Pearl Earring: plenty of style, but not a whole lot of substance The Guardian.  25.7.2013. Viitattu 31.3.2021. (englanniksi)
Murray, Angus Wolfe: Girl With A Pearl Earring Eye For Film.  15.1.2004. Viitattu 31.3.2021. (englanniksi)
Reetta Korhonen

Reetta Korhonen (s. 1986) on suomalainen laulaja, tanssija ja näyttelijä. Hänet tunnettaneen parhaiten laulukilpailuohjelmasta The Voice of Finland sekä vuoden 2013 Euroviisuista, joissa hän oli Suomen edustajan Krista Siegfridsin taustalaulajana.
Korhonen syntyi Kajaanissa ja kasvoi Hyvinkäällä. Opiskeltuaan Vierumäellä liikunnanohjaajaksi hän muutti Helsinkiin.
Korhosen näyttämöura alkoi musikaalista Saturday Night Fever, sen jälkeen hän on esiintynyt musikaaleissa High School Musical 1&2, Muskettisoturit ja Legally Blonde sekä Aladdinin kaksikielisessä versiossa. Vuosina 2014-2015 Korhonen on kiinnitettynä Svenska Teaternin huipputuotannossa Mamma Mia!, sekä ensemblessa että Alin understudyna. Hän on esiintynyt myös mm. Elisan, Valintatalon ja Veikkauksen televisiomainoskampanjoissa sekä Lordin euroviisukappaleen "Hard Rock Hallelujah!"-musiikkivideolla.
Korhonen on myös taustalaulaja ja osa Leri Leskisen ja Jussi Chydeniuksen kokoamaa PopUp a capella-yhtyettä.
Laulu- ja näyttelijänuran lisäksi Korhonen toimii joogaopettajana. Hän tekee myös ääninäyttelijän töitä ja esiintyy mm. Winx-klubi-animaatiosarjan Bloom-keijuna ja Littlest Pet Shop animaatiosarjan Brittany ja Whittany Biskittinä.
Tuntematon uhka (vuoden 1995 elokuva)

| Tuntematon uhka> Outbreak |
| --- | --- |
 Virallinen elokuvateatterijuliste
Ohjaaja:  Wolfgang Petersen
Käsikirjoittaja:  Robert Roy Pool Laurence Dworet
Tuottaja:  Wolfgang Petersen Stephen Brown Nana Greenwald Duncan Henderson Gail Katz Anne Kopelson Arnold Kopelson Sanford Panitch
Säveltäjä:  James Newton Howard
Kuvaaja:  Michael Ballhaus
Leikkaaja:  William Hoy Lynzee Klingman Stephen E. Rivkin Neil Travis
Pääosat:  Dustin Hoffman Rene Russo Morgan Freeman Cuba Gooding, Jr. Patrick Dempsey Donald Sutherland Kevin Spacey
Valmistustiedot
Valmistusmaa:   Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:   10. maaliskuuta 1995  31. maaliskuuta 1995
Kesto:  127 min
Alkuperäiskieli:  englanti
Budjetti:  50 000 000 USD[lähde? ]
Aiheesta muualla
IMDb 
Elonet
AllMovie
Infobox OKNimi-testi OK: 
Tuntematon uhka (engl. Outbreak) on katastrofielokuva, joka ilmestyi vuonna 1995. Pääosan esittää Dustin Hoffman ja ohjauksesta vastaa Wolfgang Petersen.
Juoni

Zairessa löytyy eräästä kylästä tauti, joka on tarttunut kaikkiin kyläläisiin. Tapausta tutkiva armeijan lääkäri Sam Daniels (Hoffman) USAMRIID, löytää tappavimman viruksen, mitä ihmiskunnan historiassa on nähty, Motaban. Virus on muuntautumiskykyinen ja pystyy siirtymään myös muihin kädellisiin. Läheltä tartuntapaikkaa viidakosta pyydystetyn pienen makakin mukana tauti pääsee leviämään Yhdysvaltoihin. Se tarttuu ilmassa, tappaa muutamassa tunnissa eikä parannuskeinoa tunneta. Sam Daniels alkaa etsiä ryhmineen viruksen aiheuttajaa ja parannuskeinoa ennen kuin koko maa joutuu sairauden ja sekasorron kouriin. Myös Danielsin CDC:n tutkijana ja lääkärinä toimiva ex-vaimo Roberta Keough (Rene Russo) törmää tähän ennestään tuntemattomaan tautiin, joka oli surmannut muutaman hänen potilaansa. Taudin levitessä, joudutaan eräs yhdysvaltalainen pikkukaupunki eristämään ettei tauti leviäisi. Tutkiessaan tautia ja mahdollisia ehkäisykeinoja, Daniels saa prikaatinkenraali William "Billy" Fordilta (Morgan Freeman) vihjeen vasta-aineesta. Myöhemmin tutkijaryhmän jäsenten saadessa tartunnan, selviää Danielsille tautia levittävän viruksen olevan 1960-luvulla armeijan tutkijoiden sotilastarkoituksiin kehittelemä virus. Lisäksi armeija yrittää pitää salassa osansa taudin olemassaoloon.
Aiheesta muualla

Tuntematon uhka (vuoden 1995 elokuva) Internet Movie Databasessa (englanniksi)
Tuntematon uhka (vuoden 1995 elokuva) Elonet.
Rock Lee

Rock Lee on Masashi Kishimoton luoma fiktiohahmo Naruto-sarjassa. Lee on Konoha-kylän ninja ja Team Guy -ryhmän jäsen. Muita ryhmän jäseniä ovat Neji Hyuuga, Tenten ja Might Guy (ryhmän johtaja, engl. Might Guy). Lee ei pysty käyttämään ninjutsua tai genjutsua, joten hänen on ollut pakko keskittyä pelkästään taijutsuun eli kamppailulajeihin. Lee uneksii tulevansa täysikykyiseksi ninjaksi puutteistaan huolimatta. Lee on ihastunut Sakuraa Harunoon ja sanoo Sakuralle, että  suojelee tätä henkensä puolesta.
Riikka Taivassalo

Riikka Taivassalo (s. 6. huhtikuuta 1987 Espoo) on suomalainen poliitikko ja urheiluvaikuttaja. Hän on toiminut vuodesta 2016 Suomen Cheerleadingliiton puheenjohtajana. Hän on myös lajin kansainvälisen kattojärjestön International Cheer Unionin (ICU) hallituksen jäsen vuodesta 2018.
Taivassalolla on itsellään kilpailutausta cheerleadingissä. Hän alkoi harrastaa lajia vuonna 1996 ja oli sittemmin saavuttamassa muun muassa aikuisten EM-kultaa vuosina 2004 ja 2006 sekä MM-hopeaa vuosina 2003, 2005 ja 2007. Hän oli voittamassa myös useita Suomen-mestaruuksia. Hänen seuransa oli helsinkiläinen Golden Spirit.
Taivassalo on koulutukseltaan valtiotieteiden maisteri. Hän valmistui Helsingin yliopistosta vuonna 2012, pääaineenaan viestintä. Taivassalo työskenteli vuosina 2011–2015 perussuomalaisten Anne Louhelaisen, Jussi Niinistön ja Timo Soinin eduskunta-avustajana. Vuosina 2015–2019 hän oli ulkoministerinä toimineen Soinin lehdistöasioista vastaava erityisavustaja. Taivassalo oli vuoden 2017 puoluehajaannukseen saakka perussuomalaisten jäsen. Myöhemmin hän on vaikuttanut Sinisessä tulevaisuudessa ja oli puolueen ehdokkaana Helsingissä eduskuntavaaleissa 2019.
Aiheesta muualla

Riikka Taivassalo Twitterissä
Rock Me Amadeus

| ”Rock Me Amadeus” Falco |
| --- | --- | --- |

Singlen tiedot
 Albumilta: Falco 3
 Äänitetty : 1985
 Julkaistu: 1985
 Formaatti: 7" vinyyli
 Tyylilaji: pop, hip hop, pop rap ja uusi aalto
 Kesto: 03.21
Listasijoitukset
  Suomen virallinen lista: 10. (1991, remix)
Falcon muut singlet
| ”"Junge Römer (Young Romans)"” 1984 | ”"Rock Me Amadeus"” 1985 | ”"Vienna Calling"” 1985 |
Rock Me Amadeus on itävaltalaisen pop-muusikko Falcon vuonna 1985 julkaisema kappale. Kappale julkaistiin hänen albumillaan Falco 3. Kappale sai innoitteen Oscar-voittaja elokuvasta Amadeus, ja siitä muotoutui kansainvälinen hitti ja siten yksi artistin tunnetuimmista kappaleista. Vuonna 2014 power-metal -yhtye Edguy julkaisi kappaleesta coverin levyllään Space Police – Defenders of the Crown.
Vuoden 1991 remix-versio nousi ylimmillään Suomen virallisen listan sijalle 10.